section_heading: Povijest
paragraph_text: 1980., John Sullivan je bio uspješan scenarist pod ugovorom s BBC-jem, koji je već napisao uspješni sitcom Građanin Smith. Serija je došla kraju, a on je tražio novi projekt. Prvotnu ideju, komediju smještenu u svijet nogometa, BBC je već odbio, nakon čega mu je sinula ideja o sitcomu koji se vrti oko londonskog preprodavača iz radne klase u modernom Londonu. Ideja je prošla. Preko Raya Butta, producenta BBC-ja i redatelja s kojim se Sullivan upoznao i sprijateljio kad su radili zajedno na Građaninu Smithu, skica scenarija predstavljena je šefu Odjela za komediju, Johnu Howardu Daviesu. Davies je naložio Sullivanu da napiše cijelu seriju. Sullivan vjeruje kako je ključni faktor koji utjecao na prihvaćanje serije bio uspjeh nove drame, Minder, koja je imala sličnu premisu te je također bila smještena u moderni London.